[{"text_idx": "#000000", "text": "Local and National News for Carmarthenshire"}, {"text_idx": "#000004", "text": "Mae\u2019r ymgynghoriad ar-lein a aeth yn fyw ar 06 Mehefin wedi\u2019i ymestyn oherwydd yr angen i gynnal digwyddiadau wyneb yn wyneb i ategu\u2019r ymgynghoriad hwn er mwyn rhoi cyfle i\u2019r cyhoedd siarad a\u0302 chynrychiolydd o\u2019r holl bartneriaid cysylltiedig."}, {"text_idx": "#000005", "text": "Mae lleoliadau ar gyfer y cyfarfodydd hyn wedi\u2019u trefnu ar gyfer Llandysul/Pont-Tyweli a Llanybydder fel a ganlyn;"}, {"text_idx": "#000007", "text": "Bydd swyddogion o Gyngor Sir Ceredigion a Chyngor Sir Ga\u0302r, Cyfoeth Naturiol Cymru, a chynrychiolydd o\u2019r ymgynghorydd a gyflogir gan y ddau awdurdod ar gael yn y lleoliadau i ateb unrhyw ymholiadau."}, {"text_idx": "#000009", "text": "Bydd aelodau\u2019r cyhoedd yn gallu cyflwyno eu sylwadau a\u2019u hadborth yn bersonol drwy ysgrifennu eu sylwadau a\u2019u rhoi yn y blwch a fydd ar gael yn y lleoliadau. Bydd hyn yn ychwanegol i\u2019r sylwadau a\u2019r awgrymiadau a gyflwynwyd yn ystod y broses ymgynghori ar-lein."}, {"text_idx": "#000010", "text": "Bydd adborth o\u2019r ymgynghoriad ar-lein yn bwydo i mewn i gam nesaf y gwaith ac yn rhan o benderfyniadau Cyfoeth Naturiol Cymru a Llywodraeth Cymru ynghylch dylunio a gweithredu cynllun posibl i leihau\u2019r perygl o lifogydd."}, {"text_idx": "#000011", "text": "Keith Henson yw Aelod Cabinet Cyngor Sir Ceredigion ar gyfer Priffyrdd a Gwasanaethau Amgylcheddol a Rheoli Carbon. Dywedodd: \u201cRydym yn annog trigolion Llandysul, Pont-Tyweli a Llanybydder i ddweud eu dweud yn yr ymgynghoriad hwn, naill ai trwy fynychu\u2019r digwyddiadau wyneb yn wyneb yn y lleoliadau hynny neu trwy\u2019r ddolen ar-lein ar wefan y Cyngor. Bydd ymatebion yr ymgynghoriad yn ein galluogi ni a\u2019n partneriaid i archwilio pa opsiynau sydd gennym i reoli perygl llifogydd yn Nyffryn Teifi.\u201d"}, {"text_idx": "#000014", "text": "DROS 60 mlynedd yn o\u0302l defnyddiwyd rhan o Gwm Tawe Isaf fel tir gwastraff o\u0302l-ddiwydiannol. Roedd cenedlaethau o ddiwydiant trwm..."}, {"text_idx": "#000015", "text": "Ailagor cyfnod cofrestru ar gyfer taliad o \u00a3500 i ofalwyr di-da\u0302l"}]